sagorsarker/bangla-wikipedia huggingface dataset:
রোমাঞ্চকর চলচ্চিত্র

রোমাঞ্চকর চলচ্চিত্র (এছাড়াও অ্যাডভেঞ্চার চলচ্চিত্র নামে পরিচিত) হচ্ছে চলচ্চিত্রের একটি ধরন যেখানে সাধারণত অ্যাকশন দৃশ্যগুলি ব্যবহার করা হয় একটি শক্তিশালী উপায়ে বিদেশী কোন স্থানের প্রদর্শন এবং অন্বেষণ করতে।
রোমাঞ্চকর চলচ্চিত্রের উপধারার মধ্যে রয়েছে গুণ্ডা চলচ্চিত্র, সারভাইভাল চলচ্চিত্র এবং জলদস্যু চলচ্চিত্র। প্রধান প্লটের উপাদানের মধ্যে রয়েছে হারিয়ে যাওয়া মহাদেশ এবং বিদেশী স্থানের অনুসন্ধান; প্রধান চরিত্রের সংগ্রাম ও পরিস্থিতি মোকাবিলা, সাম্রাজ্যের সৃষ্টি সৃষ্টি, চরিত্রগুলির গুপ্তধনের উদ্দেশ্যে যাত্রা, বীরত্বপূর্ণ ভ্রমণ, অনুসন্ধান, অনুসন্ধান এবং অজানা অনুসন্ধানে সাধারণত কোন শত্রুকে পরাস্ত করতে হয়। রোমাঞ্চকর চলচ্চিত্রগুলো প্রায়শ একটি যুগ, পটভূমিতে সেট করা থাকে এবং ঐতিহাসিক বা কাল্পনিক দু:সাহসিক নায়কদের প্রেক্ষাপটে অভিযোজিত গল্পগুলি অন্তর্ভুক্ত থাকতে পারে। রাজা, যুদ্ধ, বিদ্রোহ বা জলদস্যুতা সাধারণত দেখা যায় এসব চলচ্চিত্রে। রোমাঞ্চকর চলচ্চিত্র অন্যান্য চলচ্চিত্রের ধারাগুলির সাথেও মিলিত হতে পারে যেমন অ্যাকশন, অ্যানিমেশন, কৌতুক, নাটক, কল্পনা, বিজ্ঞান কথাসাহিত্য, পরিবার, হরর বা যুদ্ধ।
১৯৩০ এবং ১৯৪০ এর দশকে রোমাঞ্চকর চলচ্চিত্রের জনপ্রিয়তা শীর্ষে ছিল, যখন চলচ্চিত্র যেমন "ক্যাপ্টেন ব্লাড", "দ্যা অ্যাডভেঞ্চার অফ রবিন হুড" এবং "দ্যা মার্ক অফ জোরো" নিয়মিত বড় বড় চলচ্চিত্র তারকাদের দিয়ে তৈরি করা হয়েছিল, লক্ষণীয়ভাবে এরোল ফ্লিন এবং টায়রন পাওয়ার, যারা চলচ্চিত্রের এই ধারাটির সাথে ঘনিষ্ঠভাবে যুক্ত ছিলেন। স্যাটারডে মর্নিং সিরিয়ালগুলি একই বিষয়ভিত্তিক উপাদানের অনেক উচ্চ-বাজেটের রোমাঞ্চকর চলচ্চিত্র হিসাবে ব্যবহৃত হয়েছে।
রোমাঞ্চকর চলচ্চিত্রের প্রথম দিনগুলিতে, চরিত্রগুলি প্রধানত পুরুষ ছিল। এই নায়করা সাহসী ছিলেন, প্রায়শই দমন-পীড়নের বিরুদ্ধে লড়াই করে এবং অত্যাচারীদের মুখোমুখি হন। সাম্প্রতিক রোমাঞ্চকর চলচ্চিত্রগুলোতে প্রধান চরিত্রে নায়িকাদেরও রাখা হচ্ছে, যেমন লারা ক্রফ্ট, প্রধান চরিত্র হিসেবে।
ওয়ার্ধা জেলা

ওয়ার্ধা জেলা পশ্চিম ভারতের মহারাষ্ট্র রাজ্যের অন্তর্গত একটি প্রশাসনিক জেলা। এই জেলা নাগপুর বিভাগের একটি অংশ। ওয়ার্ধা শহরটি জেলার প্রশাসনিক সদর দফতর। হিঙ্গনঘাট এবং ওয়ার্ধা জেলার প্রধান শহর। ২০১১ সালের জনগণনা অনুযায়ী জেলাটির জনসংখ্যা ১,৩০০,৭৭৪ জন, যার মধ্যে ২৬.২৮% জনসংখ্যা শহরে বসবাস করেন।
ওয়ার্ধা জেলার ইতিহাস সুপ্রাচীন কাল থেকে প্রবাহিত। এটি মৌর্য, শুঙ্গ, সাতবাহন এবং বাকাটক সাম্রাজ্যের অন্তর্ভুক্ত ছিল। প্রভাপুর বা আধুনিককালের পাভনার এক সময় বাকাটক রাজবংশের রাজধানী ছিল মনে করা হয়। বাকাটকরা ছিলেন গুপ্ত সাম্রাজ্যের সমসাময়িক। দ্বিতীয় চন্দ্রগুপ্তের কন্যা প্রভাবতীগুপ্তের বিয়ে হয়েছিল বাকাটক শাসক দ্বিতীয় রুদ্রসেনের সাথে। খ্রিস্টীয় দ্বিতীয় থেকে পঞ্চম শতাব্দী অবধি রাজত্বকাল চলছিল। তাদের রাজ্য পশ্চিমে আরব সাগর থেকে পূর্ব বঙ্গোপসাগর এবং উত্তরে নর্মদা নদী থেকে দক্ষিণে কৃষ্ণা-গোদাবরী অববাহিকা পর্যন্ত বিস্তৃত ছিল।
পরবর্তীকালে, ওয়ার্ধা চালুক্য, রাষ্ট্রকূট, যাদব, দিল্লি সুলতানি, বাহামনি সালতানাত, বেরার, গোন্ড এবং মারাঠা সাম্রাজ্যের অধীনে ছিল। প্রায় ১৮৫০ এর দশকে ওয়ার্ধা, (তখন নাগপুরের একটি অংশ) ব্রিটিশদের হাতে যায়। ব্রিটিশ ভারতে ওয়ার্ধা সেন্ট্রাল প্রভিন্সের অন্তর্গত ছিল। ওয়ার্ধা সেবাগ্রামের একটি ভগিনী শহর, এবং উভয় শহরই ভারতীয় স্বাধীনতা আন্দোলনের প্রধান কেন্দ্র হিসাবে ব্যবহৃত হয়েছিল, বিশেষত ১৯৩৪ সালে ভারতীয় জাতীয় কংগ্রেসের বার্ষিক সভা এবং মহাত্মা গান্ধীর আশ্রমের সদর দফতর হিসাবে।
বর্তমানের ওয়ার্ধা জেলাটি ১৮৬২ সাল পর্যন্ত নাগপুর জেলার অন্তর্ভুক্ত ছিল। পরবর্তীকালে এটি প্রশাসনিক সুবিধার্থে পৃথক করা হয় এবং পুলগাঁওয়ের কাছে কাওথা জেলা সদর ছিল। ১৮৬৪ সালে, জেলা সদরটি পালকওয়াড়ি গ্রামে স্থানান্তরিত হয় যা ওয়ার্ধা শহর হিসাবে পুনর্নির্মাণ করা হয়েছিল।
২০১১ সালের জনগণনা অনুসারে ওয়ার্ধা জেলার জনসংখ্যা ১,৩০০,৭৭৪ জন যা মরিশাস বা মার্কিন যুক্তরাষ্ট্রের নিউ হ্যাম্পশায়ার রাজ্যের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে ওয়ার্ধার অবস্থান ৩৭৭তম। জেলাটির জনসংখ্যার ঘনত্ব প্রতি বর্গকিলোমিটারে ২০৫ জন (৫৩০জন/বর্গ মাইল)। ২০০১-২০১১ এর দশকে জেলার জনসংখ্যার বৃদ্ধির হার ছিল ৪.৮%। ওয়ার্ধায় প্রতি ১০০০ পুরুষ পিছু ৯৪৬ জন মহিলা রয়েছেন এবং সাক্ষরতার হার ৮৭.২২%।
টংজিন বড় মসজিদ

টংজিন বড় মসজিদ () চীনের নিংশিয়া হুই স্বায়ত্তশাসিত অঞ্চলের উজংয়ের টুংজিন শহরে অবস্থিত একটি মসজিদ। মসজিদটি নিংশিয়ার প্রাচীনতম এবং বৃহত্তম মসজিদ।
ইউয়ান রাজবংশের শাসনকালের সম্ভবত চৌদ্দ শতকে মসজিদটি নির্মাণ করা হয়েছে। মসজিদটি পূর্বে একটি মঙ্গোলিয় বৌদ্ধ মন্দির ছিল। ১৩৬৮ সালে ইউয়ান রাজবংশের পতনের পরে মন্দিরটি পরিত্যক্ত হয়ে যায়। মিং রাজবংশের শুরুর দিকে এটি মসজিদ হিসেবে পুনর্নির্মাণ করা হয়। ষোড়শ শতাব্দীতে, ১৭৯১ সালে এবং ১৯০৭ সালে মসজিদটির বড় ধরনের সংস্কার করা হয়। ১৯৩৬ সালে মসজিদটি আরও সম্প্রসারণ করা হয়। ১৯৩৬ সালে চীন শ্রমিক ও কৃষক লাল সৈন্যবাহিনী নিংজিয়ার মুক্ত অঞ্চলগুলির পশ্চিমের দিকে অভিযানে গেলে তারা এই মসজিদে স্থানীয় লোকজনের সাথে বৈঠক করে। তারা শানগানিংয়ে ইউহাই প্রদেশিক জাতীয় সরকার গঠন করে। ১৯৮৩ সালে রাজ্য পরিষদ কর্তৃক মসজিদটিকে জাতীয় প্রধান সাংস্কৃতিক ধ্বংসাবশেষ সংরক্ষিত স্থানের মর্যাদা দেয়। বর্তমানে মসজিদটি ইহেহানী সম্প্রদায়ের অন্তর্ভুক্ত। 
যিঞ্চুয়ান রেল স্টেশন থেকে বাসেযোগে মসজিদটিতে যাওয়া যায়।
মসজিদটি হান শৈলীতে নির্মাণ করা এবং ইসলামী শৈলীতে শোভিত করা হয়েছে। , যা হান এবং হুই সংস্কৃতির সংমিশ্রণ প্রদর্শন করে। মসজিদটি হান এবং হুই সংস্কৃতির সংমিশ্রণে নির্মাণ করা হয়েছে। সাতটি মিটার উচ্চতা বিশিষ্ট একটি নীল সবুজ মাচার উপর মসজিদের পুরা ভবনটি নির্মাণ করা হয়েছে। ইট খোদাই করো সজ্জিত কাঠের কাজ দিয়ে সামনের দরজা তৈরি করা হয়েছে। মসজিদের মূল ভবনে প্রধান নামাজঘর এবং দুটি সংযোগকারী ঘরের সমন্বয়ে মোট ১০০০ জন মুসল্লি একসাথে নামাজ পড়তে পারে। মসজিদের পেছনে একটি কবরস্থান রয়েছে যেখানে দুইজন সূফী সাধক (বা শায়খ) এর মাজার রয়েছে।
বরিশালের ব্যক্তিদের তালিকা

নীচে বাংলাদেশের বরিশাল বিভাগের পাশাপাশি বরিশাল শহরে বা তার আশেপাশে জন্মগ্রহণ/বসবাসকারী উল্লেখযোগ্য ব্যক্তিদের একটি তালিকা রয়েছে। তালিকাভুক্ত উল্লেখযোগ্য ব্যক্তিরা হয় বাংলাদেশের বরিশাল বিভাগের নাগরিক অথবা তার আশেপাশে জন্মগ্রহণ/বসবাসকারী অথবা বিদেশে বসবাসরত যার জন্ম বা আদি নিবাস বরিশাল বিভাগে।
নান্দীমুখ

নান্দীমুখ জেলা শিল্পকলা একাডেমি, চট্টগ্রাম কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার "অভীজিৎ সেন গুপ্ত"। জেলা শিল্পকলা একাডেমি, চট্টগ্রাম কেন্দ্রিক নাট্যদল হলেও তারা বিভিন্ন দেশের অংশগ্রহণে আন্তর্জাতিক নাট্যোৎসব আয়োজন করে থাকে।
বিদ্রোহের কথা, বিপ্লবের গান, মুক্তিযুদ্ধের কথা, স্বাধিকার আন্দোলনের কথা, মানবিকতার কথা, অসম্প্রদায়িক চেতনার কথা নাটকের মাধ্যমে শিল্পসম্মতভাবে প্রকাশকে ধারণ কর এই নাট্যদলটি ১৯৯০ সালের ১৬ নভেম্বর যাত্রা করে এযাবৎ ১৪টি প্রযোজনা মঞ্চে এনেছে নান্দীমুখ। এক হাজারের মতো মঞ্চায়ন করেছে। নান্দীমুখ আলোচিত প্রযোজনার মধ্যে আছে ‘অন ডিউটি’, ‘জ্বালা’, ‘অলকানন্দার পুত্রকন্যা’, ‘সংবাদ কার্টুন’, ‘লাল লণ্ঠন’, ‘ক্রান্তিকাল’, ‘অর্ফিয়ুস’, ‘বেলা শেষের গল্প’, ‘ঊর্ণাজাল’, ‘খেঁকশিয়াল’ ইত্যাদি।
১৯৯০ সালের ১৬ নভেম্বর যাত্রা করে এযাবৎ ১৪টি প্রযোজনা মঞ্চে এনেছে নান্দীমুখ। তাদের সর্বশেষ মঞ্চস্থ হয় নাটক "আমার আমি" এর প্রদর্শনী। নান্দীমুখদেশের বাইরেও বিভিন্ন সময় মঞ্চ নাটক প্রযোজনা করেছে। নান্দীমুখ প্রতিবার উৎসবে নান্দীমুখ প্রতিশ্রুতিশীল নাট্যব্যক্তিত্বকে সম্মাননা প্রদান করে আসছে।
এয়ার ২৬

এয়ার২৬ - লিনহাজ এরিয়াজ, এস.এ. হল অ্যাঙ্গোলার লুয়ান্ডা ভিত্তিক একটি বিমান কোম্পানি। ২০০৬ সালে প্রতিষ্ঠিত, এটি কোয়াত্রো দে ফেভেরেইরো বিমানবন্দর থেকে অভ্যন্তরীণ যাত্রী এবং কার্গো ফ্লাইট পরিচালনা করত। টিএএজি ব্যতীত, অন্য সকল অ্যাঙ্গোলীয় এয়ারলাইন্সের সাথে এটিও ইউরোপীয় ইউনিয়নের অভ্যন্তরে বিমান পরিচালনা করা থেকে নিষিদ্ধ। ২০১০ সালে, সংস্থাটির লাইসেন্স প্রত্যাহার করা হয়, তবে ৩১ জানুয়ারি ২০১১ সালে তা আবার ফিরিয়ে দেওয়া হয়। তবে এয়ারলাইনটি বছরের শেষের দিকে পুরোপুরি পুনরায় শুরু করতে সক্ষম ছিল না।
এয়ার ২৬-এর বহরটি নিম্নোক্ত বিমানগুলি নিয়ে গঠিত (আগস্ট ২০১৯ হিসাবে):
বিমান সংস্থাটি পূর্বে নিম্নলিখিত বিমানগুলি পরিচালনা করত:
ইসলাম শিক্ষার পণ্ডিতদের তালিকা

মুসলিম প্রেক্ষাপটে, ইসলাম শিক্ষার মধ্যে মূলত গবেষণা ও জ্ঞানের ইসলামীকরণের মাধ্যমে সংজ্ঞায়িত সমস্ত একাডেমিয়া অন্তর্ভুক্ত থাকতে পারে। এর মধ্যে ধর্মীয় চিন্তার সমস্ত ঐতিহ্যবাহী রূপ যেমন কালাম (ইসলামী ধর্মতত্ত্ব) এবং ফিকহ (ইসলামী আইনশাস্ত্র) অন্তর্ভুক্ত রয়েছে এবং এটি সাধারণত পশ্চিমে ধর্মনিরপেক্ষ বলে বিবেচিত ক্ষেত্রগুলিকে যেমন ইসলামী বিজ্ঞান এবং ইসলামী অর্থনীতি হিসাবে অন্তর্ভুক্ত করে।
অ-মুসলিম প্রেক্ষাপটে, ইসলামিক গবেষণায় সাধারণভাবে ইসলাম, মুসলিম সংস্কৃতি, মুসলিম ইতিহাস এবং ইসলামী দর্শনের ঐতিহাসিক গবেষণায় উল্লেখ করে। বিভিন্ন শাখায় থেকে শিক্ষার্থীরা একত্রে অংশগ্রহণ করে এবং মূলত মুসলিম সমাজের অতীত, এবং বর্তমানের উপর ধারণাগুলি বিনিময় করে।
সেলভাম (১৯৬৬-এর চলচ্চিত্র)

সেলভাম হচ্ছে ১৯৬৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন কে এস গোপালকৃষ্ণ এবং প্রযোজক ছিলেন ভি কে রামস্বামী যিনি তামিল চলচ্চিত্র জগতের একজন অভিনেতাও ছিলেন। চলচ্চিত্রটির নায়ক-নায়িকা ছিলেন শিবাজি গণেশন এবং কে. আর. বিজয়া। গানগুলোর সুরারোপ করেছিলেন কে ভি মহাদেব।
চলচ্চিত্রটির সঙ্গীত পরিচালক ছিলেন কে ভি মহাদেব।
এম এ খালেক

এম এ খালেক (১৯২২ - ২০০৮ সালের ৪ জানুয়ারি) শাহাবুদ্দিন আহমেদ তত্ত্বাবধায়ক সরকারের আইন, বিচার ও সংসদ বিষয়ক মন্ত্রণালয় মন্ত্রী পদমর্যাদার একজন বিচারক ও প্রাক্তন উপদেষ্টা ছিলেন।
খালেক ১৯২২ সালে সোনারাই, ডোমার উপজেলা, নীলফামারী জেলা, পূর্ব বাংলা, ব্রিটিশ ভারত জন্মগ্রহণ করেছিলেন। তিনি রংপুরের কারমাইকেল কলেজ থেকে স্নাতক ডিগ্রি অর্জন করেছেন। তিনি কলকাতা বিশ্ববিদ্যালয় থেকে স্নাতকোত্ত আইন ডিগ্রি অর্জন করেন।
১৯৪৭ সালে, পূর্ব পাকিস্তান সিভিল সার্ভিসের বিচার বিভাগে যোগদান করেন। ১৯৫৬ থেকে ১৯৬৬ সাল পর্যন্ত পূর্ব পাকিস্তান বিধানসভার সেক্রেটারি হিসাবে দায়িত্ব পালন করেছিলেন। এরপরে দায়রা ও জেলা জজ হিসাবে দায়িত্ব পালন করেন। ১৯৮৩ সালে বিচারিক সেবা থেকে অবসর গ্রহণ করেন। প্রশাসনিক আপিল ট্রাইব্যুনালে কাজ করেছিলেন। সাংবাদিকদের মজুরি বোর্ড কমিশনের কমিশনার ছিলেন। তিনি ঢাকা শিশু হাসপাতালের ট্রাস্টি বোর্ডের সদস্য ছিলেন। শাহাবুদ্দিন আহমেদের মন্ত্রিসভায় আইন, বিচার ও সংসদ বিষয়ক মন্ত্রণালয়ের দায়িত্বে ছিলেন।
তার বড় মেয়ে শাহীন সুলতানা আবুল হাসান মাহমুদ আলী সাথে বিবাহবন্ধনে আবদ্ধ হয়েছেন।
২০০৮ সালের ৪ জানুয়ারি মারা যান।
মাহমুদ কাফিল উদ্দিন

মাহমুদ কাফিল উদ্দিন শাহাবুদ্দিন আহমেদ তত্ত্বাবধায়ক সরকারের একজন সাবেক অর্থ মন্ত্রণালয়ের মন্ত্রী ও উপদেষ্টা।
পাকিস্তান সিভিল সার্ভিসে কর্মজীবন শুরু করেছিলেন। বাংলাদেশের অর্থ সচিব হিসাবে দায়িত্ব পালন করেছেন। জাতীয় রাজস্ব বোর্ডের প্রাক্তন চেয়ারম্যান ছিলেন। তিনি শাহাবুদ্দিন আহমেদ তত্ত্বাবধায়ক সরকারের অর্থ মন্ত্রানালয়ের দায়িত্বে নিযুক্ত ছিলেন।
২০১১ সালের ৭ই জানুয়ারি মৃত্যুবরণ করে।
নান-নিং মসজিদ

নান-নিং মসজিদ () চীনের কুয়াংশি প্রদেশের, নান-নিং শহরের শিংনিং পৌরজেলায় অবস্থিত একটি মসজিদ।
১৭০৭ সালে ছিং রাজবংশের শুনচি সম্রাটের শাসনামলে মসজিদটি নির্মাণ করা হয়েছে। ১৮০৪ সালে জিয়াকিং সম্রাটের অধীনে মসজিদটি পুনর্নির্মাণ করা হয়। ১৯৭৯ সালে পুরানো ভবন ভেঙে নতুন করে ভবন নির্মাণ করা হয়। 
মসজিদটি তিনতলা ভবনবিশিষ্ট। মসজিদের মোট জায়গার পরিমাণ ১,৮৯০ বর্গমিটার। মসজিদের প্রায় ১০০ জন মুসল্লি একসাথে নামাজ পড়তে পারে। মসজিদের মোচাকৃতির ছাদ এবং খিলান-শৈলীর দরজাগুলো এবং জানালাগুলো আরবি শৈলীতে নির্মাণ করা হয়েছে। প্রথম তলা রেস্তোঁরা হিসেবে ব্যবহার করা হয়। দ্বিতীয় তলাতে সভা ঘর, কার্যালয় এবং ইমামের থাকার ঘর রয়েছে। তৃতীয় তলা নামাজঘর হিসেবে ব্যবহার করা হয়।
একেএম আমিনুল হক চৌধুরী

একেএম আমিনুল হক একজন বাংলাদেশী শিক্ষাবিদ ও সামুদ্রিক জীববিজ্ঞানী। ১৯৮০-১৯৮৮ দুই মেয়াদে বাংলাদেশ কৃষি বিশ্ববিদ্যালয়ের উপাচার্য হিসাবে দায়িত্ব পালন করেছিলেন। ২০০৬ সালে, পাঁচ বছরের জন্য বাংলাদেশ সরকার জাতীয় অধ্যাপক নিযুক্ত হন। তিনি বর্তমানে মৎস্য ও প্রাণিসম্পদ মন্ত্রণালয়ের অধীনে মৎস্য বিভাগের সামুদ্রিক পরিচালক হিসাবে দায়িত্ব পালন করছেন। শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার একজন প্রাক্তন উপদেষ্টা।
১৯৫০ সালে ঢাকা বিশ্ববিদ্যালয় থেকে স্নাতক এবং ১৯৫২ সালে পাঞ্জাব বিশ্ববিদ্যালয়, লাহোর থেকে স্নাতকোত্তর শেষ করেন। ১৯৫৭ সালে নটিংহাম বিশ্ববিদ্যালয় থেকে পিএইচডি ডিগ্রি অর্জন করেন।
১৯৮৮ সাল থেকে বাংলাদেশ বিজ্ঞান একাডেমির নির্বাচিত সহযোগী। ২০০৮-২০১২ ইনস্টিটিউটের সহ-সভাপতির দায়িত্ব পালন করেছিলেন।
বাংলাদেশ কৃষি বিশ্ববিদ্যালয়ে মৎস্য অনুষদ প্রতিষ্ঠা করেন। ১৯৮০-১৯৮৮ সাল পর্যন্ত উপাচার্য এর দায়িত্ব পালন করেন।
সিরিল ফ্রাঁসোয়া

এয়ার সার্জেন্ট সিরিল ম্যাথু ফ্রাঁসোয়া (; জন্ম: ২০ জুন, ১৮৯৭ - মৃত্যু: ২৬ মে, ১৯৪৪) কেন্টের লুইশ্যাম এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের সূচনাকালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন সিরিল ফ্রাঁসোয়া।
লন্ডনে জন্মগ্রহণকারী সিরিল ফ্রাঁসোয়া খুবই কম বয়সে দক্ষিণ আফ্রিকায় চলে আসেন। ডানহাতি ব্যাটসম্যান সিরিল ফ্রাঁসোয়া নিচেরসারির ব্যাটসম্যান হিসেবে প্রথম-শ্রেণীর খেলোয়াড়ী জীবন শুরু করেন। পরবর্তীতে মাঝারিসারির ব্যাটসম্যান হিসেবে নিজেকে প্রতিষ্ঠিত করেন ও ডানহাতে ফাস্ট-মিডিয়াম বোলিংয়ে পারঙ্গমতা দেখিয়েছেন। ১৯২০-২১ মৌসুম থেকে ১৯২৭-২৮ মৌসুম পর্যন্ত সিরিল ফ্রাঁসোয়া’র প্রথম-শ্রেণীর খেলোয়াড়ী জীবন চলমান ছিল। মারকুটে ব্যাটসম্যান ছিলেন।
১৯২০ থেকে ১৯২৮ সময়কালে গ্রিকুয়াল্যান্ড ওয়েস্ট দলের নিয়মিত সদস্যের মর্যাদা লাভ করেছিলেন। কারি কাপের খেলাগুলোয় অংশ নিয়ে ১৭.৯৪ গড়ে ৬১০ রান ও ২৫.৯৮ গড়ে ৭৬ উইকেট পেয়েছেন। ১৯২২-২৩ মৌসুমে সফররত এমসিসি দলের বিপক্ষে গ্রিকুয়াল্যান্ড ওয়েস্টের সদস্যরূপে ৭/১১৪ বোলিং পরিসংখ্যান গড়েন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন সিরিল ফ্রাঁসোয়া। সবগুলো টেস্টই ইংল্যান্ডের বিপক্ষে খেলেছিলেন তিনি। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।
প্রস্তুতিমূলক খেলায় সুন্দর ক্রীড়াশৈলী প্রদর্শনের স্বীকৃতিস্বরূপ পাঁচ টেস্ট নিয়ে গড়া সিরিজের সবকটিতেই অংশগ্রহণের সুযোগ লাভ করেন। বোলার হিসেবে তাকে দক্ষিণ আফ্রিকা দলে রাখা হয়। তবে, সমগ্র সিরিজে তিনি মাত্র ছয় উইকেট পেয়েছিলেন। তন্মধ্যে, প্রথম টেস্টের প্রথম ইনিংসে ৩/২৩ পান। কিন্তু, ব্যাট হাতে বেশ দক্ষতার পরিচয় দিয়েছিলেন। ৩১.৫০ গড়ে ২৫২ রান তুলেন তিনি। ৭২, ৪৩ ও ৪১ রানগুলো উল্লেখযোগ্য ছিল।
দূর্ভাগ্যবশতঃ ১৯২৪ সালে ইংল্যান্ড গমনার্থে তাকে দলে রাখা হয়নি। তাসত্ত্বেও, সম্মানীয় এল. এইচ. টেনিসনের নেতৃত্বে পরের মৌসুমে সফররত ইংরেজ দলের বিপক্ষে অনানুষ্ঠানিক টেস্ট খেলাগুলোয় অংশ নেন তিনি। ০ ও ৩৫ রান তুলেন। ১৯২৭-২৮ মৌসুমে সর্বশেষ দুইটি প্রথম-শ্রেণীর খেলায় অংশ নেন। এমসিসি’র বিপক্ষে ৫৪ এবং অরেঞ্জ ফ্রি স্টেটের বিপক্ষে ৯৭ ও ৫৪ রানের ইনিংস খেলেছিলেন।
গাড়ী দূর্ঘটনার কবলে নিপতিত হন। ২৬ মে, ১৯৪৪ তারিখে ৪৬ বছর বয়সে ট্রান্সভালের প্রিটোরিয়ার কাছাকাছি এলাকায় সিরিল ফ্রাঁসোয়া’র জীবনাবসান ঘটে।
কোলকোন্দ ইউনিয়ন

কোলকোন্দ ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৮৯.৮৫ কিমি২ (৩৪.৬৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮০৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
কোলকোন্দ ইউনিয়নের কুঠিপাড়ায় ঘাঘট নদীর কাছে গংগা নদীর উৎপত্তি; যাকে নদীর মাথার কান্দ বা কাঁধ বলা যায়। এখান থেকে কোন্দ এসেছে এবং নদীটি প্রবাহের সময় ইউনিয়নের পেটের ভিতর দিয়ে প্রবাহিত হয়েছে; যাকে কোল বলা হয়। এভাবে কোলকোন্দ নাম হয়েছে। অথবা জনশ্রুতি আছে ব্রিটিশের চামশা দেবীসিংহ ও হরেরামের লাঠিয়াল বাহিনী বর্তমান পীরের হাঠে (যা তখন ডাঙ্গা ছিল) খাজনা আদায়ের জন্য তাবু ফেলে ছিল। এই এলাকার মানুষ ব্রিটিশদেরকে খাজনা দিতে অস্বীকার করেছিল। ফলে স্থানীয় লাঠিয়াল বাহিনীর সাথে তাদের লড়াই হয়। এতে ব্রিটিশ লাঠিয়ালদের পরাজয় হয় এবং মৃত্যু হয়। তাদের বালিশ-খ্যাতা যেই পেয়েছে তারাই ধনী হয়েছে। কেননা এগুলোর ভিতর তারা খাজনার টাকা রাখত। এই কোন্দল হয়েছিল ইউনিয়নের মাঝখানে। তাই কোলকোন্দল থেকে কোলকোন্দ নাম হয়েছে।
ইউনিয়নের ১০টি মৌজার নাম যথাক্রমে:
গ্রামগুলি হল:
এখানকার দর্শনীয় স্থান হচ্ছে : তিস্তা নদীর উপর নির্মিত গোয়িং বাঁধ ও দু’শ বছরের পুরাতন হিন্দুদের মট।
এখানে ঈদগা ২০টি, কবর স্থান ১৭টি, শ্মশান ১০টি ও পোষ্ট অফিস ২টি আছে।
২০১৯–২০ একস্ত্রাকলাসা

২০১৯–২০ একস্ত্রাকলাসা (স্পন্সরজনিত কারণে পিকেও একস্ত্রাকলাসা নামেও পরিচিত) পোলীয় ফুটবল চ্যাম্পিয়নশিপের ৯৪তম এবং একস্ত্রাকলাসার ৮৬তম মৌসুম। এই মৌসুমটি ২০১৯ সালের ১৯শে জুলাই তারিখে শুরু হয়েছে। পিয়াস্ত গ্লিভিৎসে এই লীগের বর্তমান চ্যাম্পিয়ন ছিল। এই মৌসুমে রাকুফ চেঁস্তোখোভা এবং এউকাএস উচ ২০১৯–২০ আই লিগা হতে যোগদান করেছিল এবং মিয়েচ লেগনিৎসা এবং জাগওয়েম্বিয়ে সসনোভিয়েৎস ২০১৮–১৯ একস্ত্রাকলাসায় অবনমিত হয়েছিল।
লক্ষ্মীটারী ইউনিয়ন

লক্ষীটারী ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ২৭.১২ কিমি২ (১০.৪৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,১৬৫ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৮টি।
নামকরণ নিয়ে একাধিক তথ্য পাওয়া যায়। মহিপুর জমিদার বাড়ির সামনে ‘নকীটারী’ নামক স্থানে কয়েকটি হিন্দু পরিবার ছিল। খুব সম্ভবত ‘লক্ষ্মী’ থেকে অধিক ব্যবহারের কারণে ‘নকী’ হয়েছে। কেননা গংগাচড়াবাসী ‘ল’ কে ‘ন’ বলে। অথবা প্রাচীন কালে এ অঞ্চলে সম্পদে ভরপুর ছিল। তাই হিন্দুরা তাদের লক্ষ্মী দেবতার নামানুসারে এ অঞ্চলের নাম লক্ষ্মীটারী রাখে। কোচবিহারের মহারাজা লক্ষ্মীনারায়ণের নামানুসারে নামকরণ করা হয়। অথবা বহু বছর আগে তিস্তা নদীর ধারে লক্ষ্মীটারী নামে এক হিন্দু বসতিপূর্ণ গ্রাম ছিল, যার নাম লক্ষ্মীটারী। গংগাচড়া থানার ইউনিয়ন ভাগাভাগি ও তার নামকরণের সময় পুরো ইউনিয়য়নের নাম লক্ষ্মীটারী রাখা হয়। টারী গংগাচড়ার আঞ্চলিক ভাষা যার অর্থ পাড়া বা মহল্লা।
গ্রামগুলি হল:
মহিপুর জমিদার বাড়ি মসজিদ, কুয়া, শানবান্ধা পুকুর ও মহিপুর ব্রিজ।
একেএম মুসা

একেএম মুসা শাহাবুদ্দিন আহমেদ তত্ত্বাবধায়ক সরকারের একজন কর্মকর্তা মন্ত্রীর পদমর্যাদার প্রাক্তন উপদেষ্টা। তিনি শিল্প মন্ত্রানালয়ে এবং বস্ত্র ও পাট মন্ত্রণালয় এর মন্ত্রী হিসাবে দায়িত্ব পালন করেছিলেন।
চংশান লু মসজিদ

চংশান স্ট্রিট মসজিদ () চীনের কুয়াংশি প্রদেশের গুইলিনের জিয়াংসান জেলায় অবস্থিত একটি মসজিদ। মসজিদটি গুইলিনের বৃহত্তম মসজিদ।
১৭৩৫ সালে কিং রাজবংশের ইওংঝেং সম্রাটের শাসনকালের সময় মসজিদটি নির্মাণ করা হয়েছে। ১৮৪৯ সালে মসজিদটির সম্প্রসারণ হয় এবং দাওগুয়াং সম্রাট এবং গণপ্রজাতন্ত্রী চীনের সময় দুইবার সংস্কার করা হয়। 
মসজিদটি প্রায় ২,০০০ বর্গমিটার এলাকা নিয়ে গঠিত। মসজিদটি চীনা এবং ইসলামী স্থাপত্যের সংমিশ্রণে নির্মাণ করা হয়েছে। মসজিদটিতে প্রধান নামাজঘর, বক্তৃতা হল, অযুখানা ইত্যাদি আছে। প্রধান নামাজঘরের চারদিকে ২৪ টি লাল স্তম্ভ ও ১২ টি কাঠের লাল স্তম্ভ আছে। মসজিদে ২০০ জন মুসল্লি একসাথে নামাজ পড়তে পারে। মসজিদে নারী ও পুরুষের আলাদা আলাদা নামাজ পড়ার ব্যবস্থা আছে।
গংগাচড়া ইউনিয়ন

গংগাচড়া ইউনিয়ন বাংলাদেশের রংপুর বিভাগের রংপুর জেলা গংগাচড়া উপজেলার অন্তর্গত একটি ইউনিয়ন। এটি ৬৪.৫৪ কিমি২ (২৪.৯২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৯২৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
গ্রামগুলি হল:
ইউনিয়নে ৯টি মৌজা আছে।
হর্টিকালচার সেন্টার, কৃষি গবেষণা কেন্দ্র, ডাকবাংলা, বেড়িবাঁধ, শহীদ মিনার।
সাংস্কৃতিক সংগঠন ১টি, ঈদগাহ ১৩টি, কবরস্থান ১৭টি, শ্মশান ৮টি।
গজঘণ্টা ইউনিয়ন

গজঘন্টা ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৫০৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
গজঘণ্টার পূর্ব নাম ছিল ব্রহ্মধাম (ব্রাহ্মণদের পূজা-অর্চনার অঞ্চল)। তখন এখানকার হিন্দুদের অধিকাংশ ব্রাহ্মণ ছিল। এখানে তখন যে কয়টি জমিদার পাওয়া যায় তারা সবাই হিন্দু ছিল। গজঘণ্টা বাজারের পশ্চিম পাশে মানাস নদীর উপর বর্তমান যে সেতু রয়েছে (তখন এখানে সেতু ছিল না) সেখানে এখানে একদিন জমিদারের হাতির ঘণ্টা খুলে পড়ে যায়। সে থেকে গজঘণ্টা নামের উৎপত্তি। এই মতও প্রচলিত যে, এখানে তখন স্থানীয় জমিদারগণের হাতির সংখ্যা এত বেশি ছিল যে, তাদের ঘণ্টার শব্দ দূর থেকে শোনা যেত। তা থেকে গজঘণ্টা নামের উৎপত্তি (গজ অর্থ হাতি)।
ইউনিয়নের ৯টি মৌজার নাম:
গ্রামগুলি হল:
উমাকান্ত জমিদার বাড়ির ধ্বংসাবশেষ ও হাবু বালারঘাট কেন্দ্রীয় ঈদগাহ মাঠ
(হাবু ৫৭ জামাত ঈদগা)। 
ইউনিয়নে ৬টি ইদগাহ, ২৫টি কবরস্থান, ২টি শ্মশান, ৭টি পেশাজীবী সংগঠন ও ৪টি ক্রীড়া সংগঠন আছে।
মর্ণেয়া ইউনিয়ন

মর্ণেয়া ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৩৭ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
মর্ণেয়ার পূর্ব নাম ছিল মোবিলা। এই ইউনিয়নে জমচওড়া বা মৃত্যুর চওড়া নামক একটি স্থান আছে। যেখানে ফকির-সন্ন্যাসীরা ব্রিটিশ সমর্থকদেরকে ধরে এনে হত্যা করত। তা থেকে এই ইউনিয়নের নাম মরণের স্থান বা মর্ণেয়া হয়েছে।
মর্ণেয়া ইউনিয়নের পশ্চিমে ১২নং গংগাচড়া ইউনিয়ন, দক্ষিণ পশ্চিমে ৪নং পশুরাম ইউনিয়ন, দক্ষিণে তপোধন ইউনিয়ন, পশ্চিমে গংগাচড়া উপজেলার ৭ নং গজঘন্টা ইউনিয়ন, উত্তরে লালমনিরহাট জেলার আদিতমারী উপজেলা রয়েছে। উত্তর দিকে তিস্তা নদী প্রবাহিত।
ইউনিয়নের ১৩টি মৌজার নাম যথাক্রমে:
নিলার পাড়া, ছোট রুপাই, বড় রুপাই, দৌঃ মৌভাষা, মৌভাষা, বকসা, কামদেব, মর্ণেয়া চড়,নরসিং,হাজীপাড়া ও কিসামত।
এখানকার দর্শনীয় স্থান হচ্ছে-লাখেরাজটারী সাদা মসজিদ, খলিফার বাজার মসজিদ ও মজরউল্লাহ খলিফার বাড়ির ধ্বংসাবশেষ।
এখানে ইদগাহ ১০টি, কবরস্থান ১০টি, ক্রীড়া সংগঠন ৪টি, সাংস্কৃতিক সংগঠন ১টি ও পেশাজীবী সংগঠন ১টি।
আলমবিদিতর ইউনিয়ন

আলমবিদিতর ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৭৫.১৯ কিমি২ (২৯.০৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৬৩৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি।
মোঘল বংশীয় আলম নামক একজন বিশিষ্ট ব্যক্তির এই স্থানে বসবাস করতেন ও তার মৃত্যু এখানেই হয়। তার নামানুসারে এই ইউনিয়নের নামকরণ করা হয়।
ইউনিয়নের ১৩টি মৌজার নাম যথাক্রমে
এলাকার বেশিরভাগ সড়ক কাঁচা। তবে আনোয়ারমারী কলেজ থেকে আলমবিদিতর এবং আলমবিদিতর থেকে রংপুর সড়ক পাকা। রাস্তার মোট দৈর্ঘ্য ৫৫ কিলোমিটার, পাকা রাস্তা ১৫ কিঃ মিঃ, কাচা রাস্তা ৬০ কিঃ মিঃ। সড়ক পথে বাস, ট্রাক বিভিন্ন যানবাহন যাতায়াত করে।
এখানকার দর্শনীয় স্থান হচ্ছে- চাল্লাইবিল ও পাইকান পীর ইউসুফ আলী র.-এর মাজার।
এখানে ঈদগা ৩০টি, ক্লাব ৪টি, কবর স্থান ১৫টি, শ্মশান ৪টি, পোষ্ট অফিস ২টি, আদর্শ গ্রাম ১টি, সাংস্কৃতিক সংগঠন ১টি, পেশাজীবি সংগঠন ২টি আছে।
পীরগাছা ইউনিয়ন

পীরগাছা ইউনিয়ন বাংলাদেশের রংপুর বিভাগের রংপুরজেলার পীরগাছা উপজেলার অন্তর্গত একটি ইউনিয়ন পরিষদ। এটি ৩৩.১৩ কিমি২ (১২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৬,২৩১ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
১। সুখান পুকুর 
২। কিসামত সুখানপুকুর
৩। চন্ডিপুর
৪। গুয়াবাড়ী
৫। পবিত্রঝাড়
৬। নগরজীৎপুর 
৭। তালুক ইসাদ 
৮। নওহাটি 
৯। পিয়ার 
১০। বড়পানসিয়া 
১১। অনন্তরাম 
১২। আরাজি গোপাল 
১৩। ছোট পানসিয়া
বাংলাদেশ ব্যাডমিন্টন ফেডারেশন

বাংলাদেশ ব্যাডমিন্টন ফেডারেশন বাংলাদেশের জাতীয় ফেডারেশন এবং এটি বাংলাদেশের ব্যাডমিন্টন খেলা পরিচালনার জন্য সর্বোচ্চ সংস্থা। আবদুল মালেক ফেডারেশনের সভাপতি এবং আমির হোসেন বাহার সাধারণ সম্পাদক। 
বাংলাদেশ ব্যাডমিন্টন ফেডারেশন ১৯৭২ সালে বাংলাদেশ মুক্তিযুদ্ধের সমাপ্তির পরে প্রতিষ্ঠিত হয়েছিল। অধ্যাপক ডঃ মোঃ ইউসুফ আলী বাংলাদেশ ব্যাডমিন্টন ফেডারেশনের প্রতিষ্ঠাতা সভাপতি ছিলেন এবং ১৯৭৬ সাল পর্যন্ত দায়িত্ব পালন করেছেন।
২০২১ সালে, একাত্তর টিভির একটি প্রতিবেদনে শহিদ তাজউদ্দিন উডেন ফ্লোর স্টেডিয়ামের ভঙ্গুর অবস্থা তুলে ধরা হয়। কোর্টগুলোর মেঝে হাটার সময় ডেবে যায়। 'বাংলাদেশ গেমস্' এর কোয়ার্টার ফাইনালের খেলায় কাজী নূর আলম তুষারের টেন্ডনের লিগামেন্ট ছিড়ে যায় এই স্টেডিয়ামের একটি কোর্টে। তার চিকিৎসার জন্য প্রায় ১০ লাখ টাকা প্রয়োজন হওয়ায় তিনি বিছানায় ছটফট করছে বলে জানানো হয়। কাউসার নামক আরেকজন খেলোয়াড়ো এখানে আহত হন।
হলধর পটল

হলধর পটল (১৯৩৩ - ৭ জুন, ২০০১) একজন বিশিষ্ট বাঙালি সাংবাদিক ও লেখক।
ভারতের পশ্চিমবঙ্গের হুগলী জেলায় শুকপুকুর গ্রামের একটি কৃষকপরিবারে তিনি জন্মগ্রহণ করেন। পরবর্তী জীবনে হলধর পটল নামে খ্যাত হলেও তার আসল নাম ছিল উমাশংকর হালদার। স্কুলের চাকরি দিয়ে কর্মজীবন শুরু। তারপরে রেলের চাকরিতে যোগ দেন। সেখান থেকে সাংবাদিকতায় আসেন। বসুমতী, যুগান্তর, সত্যযুগ, আনন্দবাজার ও বর্তমান পত্রিকায় কাজ করেছেন। ভারতীয় বার্তাজীবী সংঘের সম্পাদক হয়েছিলেন তিনি। বাংলার গ্রামজীবন ও কৃষিকে সংবাদপত্রের পাতায় নিয়ে আসার কৃতিত্ব ছিল তার। ধারাবাহিক অন্তর্তদন্তমূলক রিপোর্ট লিখে ভূমি কেলেঙ্কারি নিয়ে চাঞ্চল্যকর তথ্য ফাঁস করে বিখ্যাত হয়ে যান তিনি।
রেলে ট্রেড ইউনিয়ন সংগঠন করেছেন। ভারতের জাতীয় কংগ্রেস দলে যোগ দিয়ে হুগলী লোকসভা কেন্দ্রে প্রতিদ্বন্দিতা করে পরাজিত হন তিনি।
এম এ মাজিদ

এম এ মাজেদ ছিলেন শাহাবুদ্দিন আহমেদ তত্ত্বাবধায়ক সরকারের স্বাস্থ্য ও পরিবার কল্যাণ মন্ত্রণালয়ের মন্ত্রী ও উপদেষ্টা এবং ডাক্তার।
ঢাকা মেডিকেল কলেজ ও হাসপাতালের অধ্যক্ষ ছিলেন। ঢাকা বিশ্ববিদ্যালয়ের মেডিসিন বিভাগে এর ডিনের দায়িত্ব পালন করেছিলেন। তিনবার বাংলাদেশ মেডিকেল এসোসিয়েশনের সভাপতির দায়িত্ব পালন করেছিলেন। তিনি রাষ্ট্রপতি হুসেন মোহাম্মদ এরশাদের বিরুদ্ধে চিকিৎসকদের গণতন্ত্রপন্থী আন্দোলনের গুরুত্বপূর্ণ নেতা ছিলেন।
৯ জুলাই ২০১৭ সালে মৃত্যুবরণ করেন।
ফিনিক্স মসজিদ

ফিনিক্স মসজিদ () চীনের চচিয়াং প্রদেশের হাংচৌ শহরে অবস্থিত একটি মসজিদ। চীনের চারটি বড় মসজিদের অন্যতম মসজিদ হিসেবে পরিচিত। চীনে নির্মিত প্রাচীন মসজিদগুলোর মধ্যে অন্যতম মসজিদ।
তাং বা সং রাজত্বকালের সময় প্রথম নির্মাণ করা হয়েছে। পরে মসজিদটিকে বেশ কয়েকবার পুনর্নির্মাণ করা হয়। এটি সং বংশের শেষের দিকে ধ্বংস হয়। ইউয়ান রাজবংশের রাজত্বকালে চীনের আরব ধর্মযাজক আলা আল-দীনের আর্থিক সহায়তায় মসজিদটি মেরামত করা হয়। ১৯২৮ সালে মসজিদ সংলগ্ন রাস্তা তৈরির সময় মসজিদের মিনারটি সরানো হয়। ১৯৫৩ সালে মসজিদটিকে মেরামত এবং রক্ষণাবেক্ষণের কাজ করা হয়।
ইসলামিক স্থাপত্যের বৈশিষ্ট্যগুলি বজায় রেখে, মসজিদের মূল ভবনের কাঠামোটি ঐতিহ্যবাহী চীনা স্থাপত্যের আদলে নির্মাণ করা হয়েছে। ১২৮১ সালে কুবলাই খানের শাসনকালে মসজিদের নামাজঘরটি নির্মাণ করা হয়েছে। ২,৬০০ বর্গমিটার অঞ্চল জুড়ে মসজিদটি অবস্থিত। 
মসজিদটিতে বর্তমানে উল্লেখযোগ্য সংখ্যক বিদেশী দর্শনার্থী পরিদর্শনে যায়।
বর্তমানে বর্তমানে শুক্রবারের জুমার নামাজ এবং অন্যান্য নামাজগুলো পড়া হয় না। এর পরিবর্তে নতুন হাঙ্গজু মসজিদে নামাজ পড়া হয়।
এবিএমজি কিবরিয়া

এবিএমজি কিবরিয়া (মৃত্যু:২৮ জুন ২০১৪) বাংলাদেশের শাহাবুদ্দিন আহমেদ তত্ত্বাবধায়ক সরকারের প্রাক্তন উপদেষ্টা মন্ত্রীর পদমর্যাদা এবং অবসরপ্রাপ্ত পুলিশ কর্মকর্তা।
কিবরিয়া ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেছেন।
১৯৫২ সালে কিবরিয়া সেন্ট্রাল সুপিরিয়র সার্ভিস পরীক্ষায় পাস করার পর পাকিস্তানের পুলিশ সার্ভিসে যোগ দেন। পূর্ব পাকিস্তান স্পোর্টস ফেডারেশনের সাধারণ সম্পাদক ছিলেন। পূর্ব পাকিস্তানের গভর্নর শেরে বাংলা এ কে ফজলুল হকের এইড-ডি-ক্যাম্প হিসাবে দায়িত্ব পালন করেছিলেন। কলকাতায় জেলা প্রশাসকের দায়িত্ব পালন করেছেন। আঞ্জুমান মুফিদুল ইসলামের সভাপতি হিসাবে ১৮ বছর দায়িত্ব পালন করেছেন। ১৯৮৫ সালে সাধারণ বীমা কর্পোরেশন সভাপতি হন। শাহাবুদ্দিন আহমেদ তত্ত্বাবধায়ক সরকারের উপদেষ্টার দায়িত্ব পালন করেন এবং যোগাযোগ ও টেলিযোগাযোগ মন্ত্রানালয়ের দায়িত্বে ছিলেন।
২৮ জুন ২০১৪ তারিখে ইউনাইটেড হাসপাতালে মারা যান।
নমিতা

নমিতা (জন্ম: ১০ মে, ১৯৮১) একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র জগতে অভিনয় করে থাকেন।
নমিতা ২০১৭ সালের নভেম্বরে ভারতের তিরুপতিতে তার প্রেমিক বীরেন্দ্রের সাথে বিবাহ বন্ধনে আবদ্ধ হয়েছিলেন।
নমিতা একটি সুন্দরী প্রতিযোগীয় অংশগ্রহণের মাধ্যমে তার কর্মজীবন শুরু করেছিলেন, নমিতা ১৯৯৮ সালে ১৭ বছর বয়সে "মিস সুরাট"-এর মুকুট অর্জন করেছিলেন। তিনি ২০০১ সালে "মিস ইন্ডিয়া" প্রতিযোগিতায় অংশ নিয়েছিলেন এবং তৃতীয় রানার-আপ হিসাবে স্থান লাভ করেছিলেন।
নমিতা ২০০২ সালের প্রণয়ধর্মী চলচ্চিত্র "সনথাম" দিয়ে অভিনয়ে আত্মপ্রকাশ করেছিলেন। তার পরবর্তী ছবিটি ছিল মারপিটধর্মী চলচ্চিত্রে "জেমেনি" (২০০২), যেখানে তিনি ভেঙ্কটেশের বিপরীতে অভিনয় করেছিলেন। তিনি বিজয়কান্তের বিপরীতে তার প্রথম তামিল চলচ্চিত্র "ইঙ্গল আন্না" (২০০৪)-এ অভিনয় করেছিলেন। ২০১৬ সালে তিনি মোহনলালের সাথে "পুলি মুরুগান" চলচ্চিত্রে অভিনয় করেছিলেন, যা মালয়ালম চলচ্চিত্র জগতে বাণিজ্যিকভাবে ব্যপক সফল একটি চলচ্চিত্র ছিল।
বহু মৌসুম ধরেই ভারতের কলিঙ্গার টেলিভিশনে নৃত্য প্রতিযোগিতার অনুষ্ঠান "মানাদা মায়িলদা"-তে বিচারক হিসাবে ছিলেন নমিতা। ২০১৭ সালে তিনি বিজয় টিভির বিগ বস অনুষ্ঠানে অংশ নিয়েছিলেন, যেটি উপস্থাপনা করেছিলেন কামাল হাসান।
তিনি হিমানি ক্রীম, অরুণ আইসক্রীম, মানিকচাঁদ গুটকা এবং নীল হারবাল শ্যাম্পুর মতো বেশ কয়েকটি টিভি বিজ্ঞাপনেও কাজ করেছিলেন।
২০১০ সালের অক্টোবরে তামিলনাড়ুর তিরুচিরাপল্লীতে একজন ভক্ত তাকে অপহরণের চেষ্টা করেছিলেন। ২০১২ সালে জাপানের একটি মিডিয়া স্টেশন "টোকিও টিভি" কর্তৃক নমিতাকে ভারতের "শ্রেষ্ঠ সুন্দরী ব্যক্তি" হিসাবে ভূষিত করা হয়েছিল। নমিতা "নিরাপদ গাড়ি চালনার" পক্ষে ছিলেন এবং জুন ২০১২-এ তিনি এবং তামিল অভিনেতা ভরত "নিরাপদ গাড়ি চালনা" নিয়ে সচেতনতার প্রচার করেছিলেন।
২০১৯ সালে নমিতা অভিনেতা রাধা রবির সাথে চেন্নাইয়ে দলীয় সভাপতি জে. পি. নদ্দার উপস্থিতিতে ভারতীয় জনতা পার্টিতে যোগ দিয়েছিলেন।
এ কে মুজিবুর রহামন

এ কে মুজিবুর রহামন (–২২ মে ২০০৯) বাংলাদেশের বগুড়া জেলার রাজনীতিবিদ, ভাষা সৈনিক ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদের সদস্য ও তৎকালীন বগুড়া-৮ আসনের সংসদ সদস্য ছিলেন।
এ কে মুজিবুর রহামন সালে বগুড়া জেলায় জন্মগ্রহণ করেন।
এ কে মুজিবুর রহামন ১৯৫২ সালের বাংলা ভাষা আন্দোলন, ১৯৫৪ সালের যুক্তফ্রন্ট আন্দোলন, ছয় দফা আন্দোলন ও মুক্তিযুদ্ধে স্বক্রিয় অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন বগুড়া-৮ আসন থেকে সংসদ সদস্য নির্বাচিত হন। এর আগে তিনি আওয়ামী লীগের প্রার্থী হিসেবে তৎকালীন পূর্বপাকিস্তান প্রাদেশিক পরিষদের সদস্য ছিলেন।
এ কে মুজিবুর রহামন ২২ মে ২০০৯ সালে বগুড়া শহরের সূত্রাপুরের বাসায় মৃত্যুবরণ করেন। তাকে বগুড়ার ‘ভাই পাগলা মাজার কবরস্থানে’ রাষ্ট্রীয় মর্যাদায় সমাহিত করা হয়।
নামহে (সমুদ্র)

নামহে (), বা চোসোন নামহে () বলতে কোরিয়ার নিকটবর্তী সমুদ্রের অঞ্চলকে বুঝানো হয়, যা জাপান সাগরের (পূর্ব সাগর) দক্ষিণ-পশ্চিমাঞ্চল এবং পীতসাগরের দক্ষিণ-পূর্বাঞ্চল (পশ্চিম সাগর) দ্বারা বেষ্টিত। নামটি কোরিয়ার বাইরে পরিচিত নয় এবং ব্যবহৃতও হয় না।
হাশেম আলী খান

হাশেম আলী খান জাহেদী বাংলাদেশের বগুড়া জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন বগুড়া-৯ আসনের সংসদ সদস্য ছিলেন।
হাশেম আলী খান বগুড়া জেলায় জন্মগ্রহণ করেন।
হাশেম আলী খান আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বগুড়া-৯ আসন থেকে সংসদ সদস্য নির্বাচিত হন।
ডাক্তার বাবু

ডাক্তার বাবু হল একটি জনপ্রিয় বাংলা চলচ্চিত্র যা পরিচালনা করেন বিশু দাসগুপ্ত। এই চলচ্চিত্রটি ৮ আগস্ট ১৯৫৮ সালে মুভি স্ক্রিন প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাজেন সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, ছবি বিশ্বাস, অনিল চট্টোপাধ্যায় এবং অনুপ কুমার।
পরম বিশিষ্ট সেবা পদক

পরম বিশিষ্ট সেবা পদক (পিভিএসএম ) হল ভারতের একটি সামরিক পুরস্কার। এটি ১৯৬০ সালে প্রবর্তিত হয়েছিল এবং শান্তিকালীন সময়ে অসামান্য সেবার স্বীকৃতি হিসাবে এই পুরস্কার দেয়া হয়। এই পুরস্কার মরণোত্তরভাবেও ভূূূষিত করা হতে পারে। দেশরক্ষায় নিযুক্ত সেনা, সহায়ক ও সংরক্ষিত বাহিনী, নার্সিং অফিসার এবং নার্সিং সেবার অন্যান্য সদস্য এবং আইনগতভাবে গঠিত সশস্ত্র বাহিনীসহ ভারতীয় সশস্ত্র বাহিনীর সকল স্তর এই পুরস্কারের জন্য যোগ্য।
পদকটি গোলাকার আকারের, যার ব্যাস ৩৫ মিমি  এবং এটি স্ট্যান্ডার্ড ফিটিংসহ একটি সমতল অনুভূমিক দণ্ডে লাগানো থাকে। এটি সোনার প্রলেপ দিয়ে তৈরি। পদকের বিপরীত দিকে একটি পাঁচ-পয়েন্টযুক্ত তারকা রয়েছে এবং এর সম্মুখে ভারতের রাষ্ট্রীয় প্রতীক রয়েছে এবং চক্রবেড়ের পাশে হিন্দিতে লেখা খোদিত রয়েছে। রিব্যান্ডটি সোনালী বর্ণের, যার মাঝে একটি গাঢ় নীল ফিতা রয়েছে যা দিয়ে এটিকে দুটি সমান অংশে বিভক্ত করা হয়েছে। যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরস্কারে একটি দণ্ড রিব্যান্ডের সাথে সংযুক্ত হবে। এই জাতীয় প্রতিটি দণ্ডের জন্য, একটি প্যাটার্নযুক্ত একটি ক্ষুদ্র প্রতীক রিব্যান্ডে যুক্ত করার জন্য সরকার দ্বারা অনুমোদিত হবে।
কাশ্মীরি হিন্দু

কাশ্মীরি হিন্দু হলেন ভারতের জম্মু কাশ্মীরের মূলত কাশ্মীর উপত্যকায় বসবাসকারী হিন্দু ধর্মাবলম্বী কাশ্মীরি সম্প্রদায়৷ 
কাশ্মীরের হিন্দুদের মধ্যে সর্ববৃহৎ সাম্প্রদায়িক বর্ণ হল কাশ্মীরি পণ্ডিত বা কাশ্মীর ব্রাহ্মণরা। তারা আবার ধর্মপ্রচারক বা যাজকs ("গোর" বা "ভাষ ভট্ট"), জ্যোতিষী ("জুৎসী") এবং শ্রমজীবী ("কার্কুন") প্রভৃতি গোত্রে বিভক্ত। কাশ্মীরি পণ্ডিত ব্যতীত বাকি কাশ্মীরি হিন্দুদের মধ্যে সংখ্যাগরিষ্ঠ ক্ষত্রিয়রা সর্বাধিক "গৌরত্র" পদবীটি ব্যবহার করে থাকেন। কাশ্মীরিদের মধ্যে ঐতিহাসিক বনিয়া সম্প্রদায়ভুক্ত ও কেশরওয়ানি উপসম্প্রদায়ভুক্ত লোকেরা মূলত ওয়ানি পদবী ধারণ করে। 
খ্রিস্টীয় চতুর্দশ শতাব্দীতে কাশ্মীর সিকন্দর শাহ মিরির শাসনাধীন হলে প্রচুর সংখ্যক কাশ্মীরি হিন্দুদেরকে জোরপূর্বক ইসলাম ধর্মে ধর্মান্তরিত করা হয়। 
ভারতীয় ধর্ম ও দর্শনশাস্ত্রের উপর ভিত্তি করে কাশ্মীরি হিন্দুরা কাশ্মীর উপত্যকা অঞ্চলে কাশ্মীরি শৈবধর্ম বিকশিত করেন, যা ভারতীয় ধর্ম-দর্শনের একটি নতুন দিক আলোকিত করে। 
১৯৮৯ খ্রিস্টাব্দের শেষদিকে এবং ১৯৯০ খ্রিস্টাব্দের গোড়ার দিকে কাশ্মীর উপত্যকার হিন্দুরা জেকেএলএফ এবং ইসলামপন্থী বিদ্রোহীদের দ্বারা আক্রান্ত হওয়ার ফলে নিজ আবাসস্থল কাশ্মীর উপত্যকা ছেড়ে পালাতে বাধ্য হয়। কাশ্মীর উপত্যকায় ১৯৯০ সালে বসবাসকারী হিন্দুদের সংখ্যা ছিল প্রায় ৩,০০,০০০ থেকে ৬,০০,০০০ জনের মতো, কিন্তু ২০১৬ সালের গণনা অনুযায়ী উপত্যকায় বর্তমানে কেবল ২,০০০ জন থেকে ৩,০০০ জন হিন্দু রয়েছেন। ১৯শে জানুয়ারি দিনটি কাশ্মীরি হিন্দুদের মধ্যে ব্যাপকভাবে স্মরণ করা হয়, ১৯৯০ খ্রিস্টাব্দের ওই দিনটি ছিল তাদেরকে কাশ্মীর থেকে বের করে দেওয়ার 'মর্মান্তিক দিন'।
ভারত সরকারের মতে, কিছু শিখ ও মুসলিম পরিবার সহ ৬২,০০০ টির বেশি পরিবার কাশ্মীরি শরণার্থী হিসাবে নিবন্ধিত রয়েছে। বেশিরভাগ পরিবার জম্মু, দিল্লির আশেপাশে জাতীয় রাজধানী অঞ্চল এবং অন্যান্য প্রতিবেশী রাজ্যে পুনর্বাসিত হন।
কাশ্মীরি হিন্দু দের মধ্যে শিব এবং সরস্বতী পূজা ছাড়াও সূর্য পূজার প্রচলন রয়েছে। এরমধ্যে শ্রী ললিতাদিত্য মুক্তাপীড়]] নির্মিত মার্তণ্ড সূর্য মন্দিরটি অন্যতম। কাশ্মীরি হিন্দুরা থেকেই সারস্বত সম্প্রদায়ভুক্ত। মনে করা হয় ইরানের কুষাণ রাজারা কাশ্মীর সূর্যদেবের পূজার প্রচলন করেন। রাজা ললিতাদিত্যের পূর্বসূরী রাজা রণাদিত্য কাশ্মীরে প্রথম সূর্য মন্দির প্রতিষ্ঠা করেন। ধর্মীয় রীতি-নীতি অনুসারে বিবাহ এবং যজ্ঞোপবীত গ্রহণের পূর্বে কাশ্মীরি হিন্দুরা বণবুন নামে সমবেত ধর্মীয়সঙ্গীত গেয়ে থাকেন।
কাশ্মীরি হিন্দুদের দ্বারা উদযাপিত উৎসব গুলি মূলত ঋগ্বেদীয়, শুধু তাই নয় এখানে এমন কিছু হিন্দু ধর্মীয় উৎসব হয়ে থাকে যা শুধুমাত্র কাশ্মীরেরই একমাত্র ঐতিহ্য। উৎসব গুলি হল: হেরঠ (শিবরাত্রি), নবরেহ, জ্যেঠ-অঠম (জ্যৈষ্ঠ অষ্টমী), হুরি-অঠম (হর অষ্টমী), জরমৈস-অঠম (জন্মাষ্টমী), দশহরা, দীপাবলি, পান (রোঠ পূজা / বিনায়ক উৎসুরম/ গণেশ চতুর্থী), গাড় বাট, খেটসি-অমবস (যক্ষামাবস্যা), কব পুণিম, মিত্র পুণিম, টিকী উৎসুরম, গঙ্গা-অঠম, তিল-অঠম, ব্যেঠ ত্রুবহ এবং অন্ত উৎসোধ.
সর্বোত্তম যুদ্ধ সেবা পদক

সর্বোত্তম যুদ্ধ সেবা পদক (এসওয়াইএসএম) ভারতের যুদ্ধকালীন সময়ে সর্বোচ্চ সামরিক পুরস্কার। এটি যুদ্ধ বা সংঘাতের সময় সর্বাধিক বিশিষ্ট সেবার জন্য পুরস্কৃত করা হয়। এই পুরস্কারটি শান্তিকালীন বিশিষ্ট পুরস্কার পরম বিশিষ্ট সেবা পদকের সমতুল্য। সর্বোত্তম যুদ্ধ সেবা পদক মরণোত্তর ভাবেও দেয়া হতে পারে।
যুদ্ধ বা সংঘাতের সময় অসামান্য সেবার জন্য এটি পুরস্কৃত করা হয়। সেনাবাহিনী, নৌবাহিনী ও বিমানবাহিনী, দেশরক্ষায় নিযুক্ত সেনা, সহায়ক ও সংরক্ষিত বাহিনী, আইনগতভাবে গঠনকৃত সশস্ত্র বাহিনীর সদস্যরা এটি পেতে পারেন। একই সাথে সশস্ত্র বাহিনীর নার্সিং কর্মকর্তা এবং নার্সিং সেবার অন্যান্য সদস্যরা এই পুরস্কারটি পেতে পারেন।
নীচে পুরস্কার প্রাপকদের তালিকা রয়েছে।
আমালিয়া মোরেত্তি

আমালিয়া মোরেত্তি ফজ্জা (১১ মে ১৮৭২ – ১১ জুলাই ১৯৪৭) একজন ইতালীয় চিকিৎসক এবং সাংবাদিক ছিলেন।
তিনি মান্টুয়ায় জন্মগ্রহণ করেছিলেন কিন্তু পরে মিলানে থাকতেন ও কাজ করতেন। তিনি বোলোগনা বিশ্ববিদ্যালয় থেকে চিকিৎসাশাস্ত্রে স্নাতক সম্পন্নকারী তৃতীয় মহিলা ছিলেন; তিনি ফ্লোরেন্সে শিশু-রোগবিদ্যা অধ্যয়ন করেছেন।
তিনি ডোত্তর আমাল ছদ্মনামে স্বাস্থ্য এবং স্বাস্থ্যবিধি সম্পর্কিত একটি কলাম ইতালীয় সাপ্তাহিক সংবাদপত্র "লা ডোমেনিকা দেল কুরিয়ারে" -এ প্রকাশ করেছিলেন; তিনি সুবিধাবঞ্চিতদের জীবনযাত্রার উন্নয়নের লক্ষ্যে পেত্রোনিলা নামে তাঁর রেসিপিগুলিও প্রকাশিত হয়েছিল। এই রেসিপিগুলির বেশ কয়েকটি সংগ্রহ পরে "রিচেত্তে" এবং "আলত্রে" "রিচেত্তে" সহ পৃথকভাবে প্রকাশিত হয়েছিল; এই সংগ্রহগুলি বেস্ট সেলার (সেরা বিক্রি) হয়েছিল।
তিনি মিলানে মারা যান।
উত্তম যুদ্ধ সেবা পদক

উত্তম যুদ্ধ সেবা পদক (ইউওয়াইএসএম) ভারতের দ্বিতীয় সর্বোচ্চ যুদ্ধকালীন বিশিষ্ট সেবা পুরস্কার। এটি অপারেশন কর্মকাণ্ডে বিশিষ্ট পরিষেবার জন্য ভূষিত করা হয়। যুদ্ধের সময়, দ্বন্দ্ব বা লড়াই অপারেশন কর্মকাণ্ডের অন্তর্ভুক্ত। পুরস্কারটি শান্তিকালীন পুরস্কার অতি বিশিষ্ট সেবা পদকের সমতুল্য। উত্তম যুদ্ধ সেবা পদক মরণোত্তর ভাবেও ভূষিত করা হতে পারে।
অতি বিশিষ্ট সেবা পদক

অতি বিশিষ্ট সেবা পদক (এভিএসএম) ভারতের শান্তিকালীন দ্বিতীয় সর্বোচ্চ বিশিষ্ট পরিষেবা পুরস্কার। এটি সশস্ত্র বাহিনীর সকল স্তরের সদস্যরা পেতে পারেন। শান্তিকালীন এই পুরস্কারটি যুদ্ধকালীন উত্তম যুদ্ধ সেবা পদকের সমতুল্য।
পুরস্কারটি মরণোত্তর ভাবেও দেওয়া যেতে পারে। যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরস্কারে একটি দণ্ড রিবনের সাথে সংযুক্ত করা হয়। পুরস্কার প্রাপক নামের শেষে "এভিএসএম" ব্যবহার করতে পারেন।
অতি বিশিষ্ট সেবা পদকটি মূলত "বিশিষ্ট সেবা পদক, দ্বিতীয় শ্রেণি" হিসাবে প্রতিষ্ঠিত হয়েছিল। ২৭ জানুয়ারি ১৯৬১ সালে এটি পুনঃনামকরণ করা হয় এবং ব্যাজ স্বাক্ষর করা হয়। ১৯৮০ সাল থেকে এই পদক প্রদান কেবল অ-অপারেশনাল কর্মকাণ্ডের মধ্যে সীমাবদ্ধ করা হয়, কারণ তখন যুদ্ধ সেবা পদকটি অপারেশনাল পরিবেশে বিশিষ্ট পরিষেবাকে স্বীকৃতি দেওয়ার জন্য প্রবর্তন করা হয়েছিল।
খ্রিস্টপূর্ব ১ম সহস্রাব্দ

খ্রিস্টপূর্ব প্রথম সহস্রাব্দের সময়কাল ছিল খ্রিষ্টপূর্ব ১০০০ থেকে খ্রিস্টপূর্ব ১ অবধি (খ্রিস্টপূর্ব দশম থেকে প্রথম শতাব্দী; জ্যোতির্বিদ্যায়: জুলীয় দিনাঙ্ক ১৩৫৬১৮২.৫ - ১৭২১৪২৫.৫)। প্রাচীন বিশ্বে লৌহ যুগ এর অন্তর্গত এবং নিকটপ্রাচ্যের প্রাচীন যুগ থেকে ধ্রুপদী যুগের রূপান্তর এই সময় ঘটে।
এই হাজার বছরে বিশ্বের জনসংখ্যা মোটামুটি দ্বিগুণ হয়ে প্রায় ১০ কোটি থেকে প্রায় ২০-২৫ কোটিতে দাঁড়ায়।
"আরও তথ্য: প্রাচীন ইতিহাস এবং বিশ্ব ইতিহাস"
নব্য-আসিরীয় সাম্রাজ্য সহস্রাব্দের প্রথম শতাব্দীতে নিকট প্রাচ্যের উপর আধিপত্য বিস্তার করে, যা ষষ্ঠ শতাব্দীতে হাখমানেশি সাম্রাজ্যের সাহায্যে প্রবর্তিত হয়েছিল। এই সময়ে প্রাচীন মিশর অস্ত যাওয়ার মুখে এবং অবশেষে ৫২৫ খ্রিষ্টপূর্বে হাখমানেশিদের হাতে পরাস্ত হয়।
গ্রীসে ধ্রুপদী সভ্যতা ম্যাগনা গ্রেসিয়ার উপনিবেশকরণের সাথে শুরু হয়েছিল এবং হাখমানেশিদের বিজয় এবং পরবর্তীকালে চতুর্থ থেকে দ্বিতীয় শতাব্দী হেলেনীয় সভ্যতার বিকশিত হওয়ার মধ্য দিয়ে শুরু হয়।
রোমান প্রজাতন্ত্র প্রথমে এত্রুস্কীয়দের এবং তারপরে ৫ম থেকে ৩য় শতাব্দী কার্থেজীয়দের স্থানচ্যূত করে। সহস্রাব্দের সমাপ্তি হয় রোমান সাম্রাজ্যের উত্থানের মাধ্যমে। একদিকে মধ্য ইউরোপে আদি সেল্টিকরা আধিপত্য বিস্তার করেছে আর অন্যদিকে উত্তর ইউরোপ প্রাক-রোমান লৌহ যুগে। পূর্ব আফ্রিকায় নুবীয় সাম্রাজ্য এবং আকসুমের উত্থান ঘটে।
দক্ষিণ এশিয়ায় বৈদিক সভ্যতা শেষ হচ্ছে এবং মৌর্য সাম্রাজ্য শুরু হচ্ছে। শকরা মধ্য এশিয়ায় আধিপত্য বিস্তার করেছে। চীনে, শরৎ-বসন্ত যুগে কনফুসীয়বাদের উত্থান ঘটছে। সহস্রাব্দের সমাপ্তির দিকে, হান রাজবংশ মধ্য এশিয়ার দিকে চীনের শক্তিকে প্রসারিত করে, যেখানে এটি ইন্দো-গ্রীক এবং ইরানীয় রাজ্যের সীমান্তে অবস্থিত। জাপান তখন ইয়ায়োই যুগে। মেসোমেরিকাতে মায়া সভ্যতার উত্থান ঘটছে।
খ্রিষ্টপূর্ব প্রথম সহস্রাব্দ হ'ল ধ্রুপদী বিশ্ব ধর্মাবলম্বীদের সূচনাকালীন সময়, নিকট প্রাচ্যে প্রাথমিক ইহুদি ও জোরোস্ট্রিয়ানিজমের বিকাশ এবং ভারতে বৈদিক ধর্ম এবং বেদন্ত, জৈন ধর্ম এবং বৌদ্ধ ধর্মের বিকাশ ঘটে। প্রাথমিক সাহিত্য গ্রীক, লাতিন, হিব্রু, সংস্কৃত, তামিল এবং চীনা ভাষায় বিকাশ লাভ করে। কার্ল জ্যাস্পার্স দ্বারা রচিত অ্যাক্সিয়াল এজ শব্দটি বিশ্ব ইতিহাসে খ্রিষ্টপূর্ব ৮ম থেকে ২য় শতাব্দীর সময়ের গুরুত্বপূর্ণ গুরুত্ব প্রকাশ করার উদ্দেশ্যে তৈরি করা হয়েছে।
সহস্রাব্দের সময়কালে বিশ্ব জনসংখ্যা দ্বিগুণেরও বেশি, প্রায় আনুমানিক ৫০-১০০ মিলিয়ন থেকে প্রায় ১৭০-৩০০ মিলিয়ন। খ্রিষ্টপূর্ব প্রথম সহস্রাব্দের শেষে বিশ্ব জনসংখ্যার প্রায় ৯০% পুরাতন বিশ্বের লৌহ সভ্যতায় বাস করত (রোমান সাম্রাজ্য, পার্থিয়ান সাম্রাজ্য, গ্রেকো-ইন্দো-সিথিয়ান এবং হিন্দু রাজ্য, হান চীন)। আমেরিকা যুক্তরাষ্ট্রের জনসংখ্যা ২০ মিলিয়নের নিচে ছিল, মেসোমেরিকা (এপিআই-ওলমেক সংস্কৃতি) তে কেন্দ্রীভূত; সাব-সাহারান আফ্রিকা সম্ভবত এটি ১০ মিলিয়নের নিচে ছিল। ওশেনিয়ার জনসংখ্যা সম্ভবত দশ মিলিয়ন লোকের চেয়ে কম ছিল।
অক্ষীয় যুগের কয়েকটি কেন্দ্রীয় ব্যক্তিত্ব কিংবদন্তি বা আধা-কিংবদন্তি, সমকালীন লিখিত রেকর্ড নেই (যেমন সলোমন, জোরোস্টার, গৌতম বুদ্ধ ইত্যাদি)।
"আরও তথ্য: প্রাচীন প্রযুক্তি"
"আরও তথ্য: লৌহ যুগ" 
 ৯৯০ খ্রিষ্টপূর্ব ৯৮০ খ্রিষ্টপূর্ব ৯৭০ খ্রিষ্টপূর্ব ৯৬০ খ্রিষ্টপূর্ব ৯৫০ খ্রিষ্টপূর্ব ৯৪০ খ্রিষ্টপূর্ব ৯৩০ খ্রিষ্টপূর্ব ৯২০ খ্রিষ্টপূর্ব ৯১০ খ্রিষ্টপূর্ব ৯০০ খ্রিষ্টপূর্ব
উবু অবস্থান

উবু অবস্থান বা প্রোন পজিশন ( ) হল দেহের একটি অবস্থান যাতে ব্যক্তি বুকের উপর ভর দিয়ে মাথার চেহারা নিচে রেখে শুয়ে পড়ে। শারীরবৃত্তীয় অবস্থানের দিক থেকে ব্যাখ্যা করলে পাওয়া যায় তখন মানুষটির পৃষ্ঠ পার্শ্ব উপরে এবং ভেন্ট্রাল পাশটি নিচে থাকে। "সুপারিন" বা চিৎ অবস্থানটি ১৮০° বিপরীতে।
"প্রোণ" অর্থ "প্রাকৃতিকভাবে কোনও কিছুতে প্রবণ, উপযুক্ত, দায়বদ্ধ"। শব্দটি ইংরেজিতে ১৩৪২ সাল থেকে রেকর্ড করা আছে। "মিথ্যা মুখোমুখি" অর্থটি প্রথম ১৫৭৮ সালে রেকর্ড করা হয়েছিল। তবে এটি "শুয়ে" বা "প্রবণ হয়ে যাওয়া" হিসাবেও বর্তমানে পরিচিত।
উপসর্গ "গণমুখী" এর ক্রিয়া-বিশেষণ জাতীয় ফর্ম থেকে "নমিত ফরওয়ার্ড, আনত,": "বন্যাপ্রবণ" লাতিন "pronus" থেকে আহরিত "এগিয়ে।" মূল আক্ষরিক এবং উদ্ভূত আলংকারিক অর্থে উভয়ই লাতিন ভাষায় ব্যবহৃত হয়েছিল, তবে রূপকটি ইংরেজিতে পুরানো।
অ্যানাটমির বিচারে অবস্থানটি মানব দেহে মুখ নিচু করে রাখার একটি অবস্থান। এটি সুপারিন পজিশনের বিরোধী। শারীরবৃত্তীয় অবস্থানের দিক থেকে ব্যাখ্যা করলে বোঝা যায় এ অবস্থানে ভেন্ট্রাল পাশটি নিচে এবং পৃষ্ঠের দিকটি উপরে থাকে।
২৬নং ওয়ার্ড, ঢাকা উত্তর সিটি কর্পোরেশন

২৬নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৩৯ নং ওয়ার্ড ছিল। ওয়ার্ড নং ২৬ ঢাকা মহানগরের তেজগাঁও থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন শামীম হাসান।
ওয়ার্ড নং ২৬ ঢাকা মহানগরের কারওয়ান বাজার বাণিজ্যিক এলাকা, কারওয়ান বাজার, কাজী নজরুল ইসলাম এভিনিউ, গ্রীন রোড, তেজতুরী বাজার পূর্ব, তেজতুরী বাজার পশ্চিম, স্টেশন রোড, তেজকুনীপাড়া (শহীদ বীর উত্তম জিয়াউর রহমান সড়ক, বসুন্ধারা সিটি মার্কেট এলাকা নিয়ে গঠিত। এর আয়তন ১.৩৭ বর্গকিলোমিটার।
১৬নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৬ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১৬ নং ওয়ার্ড ছিল। ওয়ার্ড নং ১৬ ঢাকা মহানগরের কাফরুল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন মতিউর রহমান।বর্তমান কাউন্সিলর এর দায়িত্ব দেওয়া হয়েছে ওয়ার্ড সচিব কে।তিনি সকল প্রশাসনিক কার্যএুম পরিচালনা করেন। 
ওয়ার্ড নং ১৬ ঢাকা মহানগরের কাফরুল, উত্তর কাফরুল, দক্ষিণ কাফরুল, পশ্চিম কাফরুল (তালতলা), ইব্রাহিমপুর, কচুক্ষেত রোড এলাকা নিয়ে গঠিত। এর আয়তন ২.১০ বর্গকিলোমিটার।
১৪নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৪ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১৪ নং ওয়ার্ড ছিল। ওয়ার্ড নং ১৪ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন হুমায়ূন রশীদ।
ওয়ার্ড নং ১৪ ঢাকা মহানগরের রোকেয়া স্মরণী, মিরপুর রোড, সেনপাড়া র্পবতা, কাজীপাড়া (পশ্চিম ও র্পূব), শেওড়াপাড়া (পশ্চিম ও র্পূব) এলাকা নিয়ে গঠিত। এর আয়তন ১.৯৪ বর্গকিলোমিটার।
১৩নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৩ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১৩ নং ওয়ার্ড ছিল। ওয়ার্ড নং ১৩ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন ইসমাইল মোল্লা।
ওয়ার্ড নং ১৩ ঢাকা মহানগরের বড়বাগ, মনীপুর, পীরেরবাগ, (উত্তর –দক্ষিণ, পশ্চিম ওপূর্ব), শেওড়াপাড়া (পশ্চিম ও মধ্য) এলাকা নিয়ে গঠিত। এর আয়তন ১.৮১ বর্গকিলোমিটার।
১২নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১২ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১২ নং ওয়ার্ড ছিল। ওয়ার্ড নং ১২ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন মুরাদ হোসেন।
ওয়ার্ড নং ১২ ঢাকা মহানগরের আহম্মদনগর, (আংশিক),শাহআলীবাগ, দক্ষিণ বিশিল,পাইকপাড়া, টোলারবাগ (উত্তর,মধ্য ও দক্ষিণ) এলাকা নিয়ে গঠিত। এর আয়তন ১.৬৯ বর্গকিলোমিটার।
শ্বেতরূপোলি (রং)

শ্বেতরূপোলি বা সাদারূপোলি হল রূপালি রঙের একটি সাদাটে বা শ্বেতকায় রকমফের। শ্বেতরূপোলি রঙটি অনেকটাই সাদা রঙের মতো কিংবা সাদা রঙের সাথে অদলবদল যোগ্য বলে মনে হয়। ইংরেজিতে এটি আরগেন্ট (argent; ) নামে পরিচিত যাকে আবার সংক্ষেপে "ar".ও লেখা হয়ে থাকে।
"আরগেন্ট" শব্দটি ল্যাটিন শব্দ "আরগেন্টাম" ("argentum") থেকে এসেছে যার আক্ষরিক অর্থ "রূপা" বা "সাদা ধাতু"। প্রাচীন ফরাসি ভাষায় এটিকে ব্ল্যাজন বলে ডাকা হতো।
স্যার উইলিয়াম বোম্যান, ১ম ব্যারনেট

বোম্যান ইংল্যান্ডের চেশায়ারের নান্টউইচে জন্মগ্রহণ করেন। তাঁর পিতা ছিলেন একজন ব্যাংকার এবং অপেশাদার উদ্ভিদবিদ/ভূতাত্ত্বিক। তিনি ছিলেন তাঁর পিতার তৃতীয় পুত্র। তিনি ১৮২৬ সাল থেকে বার্মিংহামের নিকটবর্তী হ্যাজেলউড স্কুলে পড়াশুনা করেন। শৈশবে বারুদজনিত একটি দুর্ঘটনার ফলে চিকিৎসা বিদ্যার প্রতি তাঁর আগ্রহ জন্মে বলে মনে করা হয়। ১৮৩২ সালেবার্মিংহাম জেনারেল হাসপাতালে সার্জন জোসেফ হজসনের অধীনে তিনি প্রশিক্ষণ গ্রহণ করেন। ১৮৩৭ সালে তিনি সার্জন হিসেবে আরও প্রশিক্ষণ গ্রহণের জন্য বার্মিংহাম ত্যাগ করেন এবং কিংস কলেজ লন্ডনে যোগ দেন, সেখানে তিনি ফিজিওলজির অধ্যাপক রবার্ট বেন্টলি টডের অধীনে প্রসেক্টর হিসেবে দায়িত্ব পালন করেন।
বোম্যানের প্রথম উল্লেখযোগ্য কাজ ছিল রৈখিক পেশির গঠনের উপরে , যার জন্য তিনি ১৮৪১ সালে রয়েল সোসাইটির একজন ফেলো নির্বাচিত হন। মাত্র ২৫ বছর বয়সে তিনি নেফ্রনের অন্যতম একটি প্রধান উপাদান চিহ্নিত করেন, যা সেই সময় বোম্যানস ক্যাপস্যুল হিসেবে পরিচিত হয়েছিল। তাঁর লব্ধ ফলাফলগুলি ১৮৪২ সালে তাঁর ""অন দ্য স্ট্রাকচার অ্যান্ড ইউজ অফ দ্য ম্যালপিজিয়ান বডিস অফ দ্য কিডনি" " গবেষণাপত্রটিতে তিনি রয়েল সোসাইটির কাছে উপস্থাপন করেন এবং রয়েল পদকে ভূষিত হন। টডের সাথে তাঁর সহযোগিতার ফলে পাঁচ খণ্ডের ""ফিজিওলজিকাল অ্যানাটমি অ্যান্ড ফিজিওলজি অফ ম্যান" " (১৮৪৩–-১৮৫6) এবং ""সাইক্লোপিডিয়া অফ অ্যানাটমি অ্যান্ড ফিজিওলজি" " (১৮৫২) প্রকাশিত হয়, যেগুলি তাঁদের মাইক্রোস্কোপি এবং হিস্টোলজির উপরে গবেষণার বিশদ বিবরণ প্রকাশ করেছিল। তাঁদের অণুবীক্ষণ যন্ত্রের ব্যাপক ব্যবহার শারীরস্থান ও শারীরতত্ত্ব অধ্যয়নের বিপ্লব ঘটায়। বোম্যানস ক্যাপস্যুল ছাড়াও অন্যান্য যেসব শারীরস্থানিক কাঠামোর নাম তাঁর নামানুসারে করা হয়েছে, সেগুলো হচ্ছে:
১৮৪৪ সালে শল্যবিদ্যার প্রশিক্ষণ শেষ করার পরে, বোম্যান রয়েল লন্ডন চক্ষু হাসপাতালে (পরে মুরফিল্ডস চক্ষু হাসপাতাল হিসেবে পরিচিত হয়) চক্ষু বিশেষজ্ঞ হিসেবে অনুশীলন করেছিলেন। ১৮৫১ সালে হের্মান ভন হেলমহোলৎস কর্তৃক উদ্ভাবিত অফথালমোস্কোপের শুরুর দিকের ব্যবহারকারীদের মধ্যে একজন ছিলেন। ১৮৪৮ এবং ১৮৫৫ সালের মধ্যে তিনি কিংস কলেজে শিক্ষকতাও করেছিলেন। ১৮৮০ সালে তিনি 'অফথালমোলজিকাল সোসাইটি' প্রতিষ্ঠা করেন, যা পরে রয়্যাল কলেজ অফ অফথালমোলজিস্ট পরিণত হয়।
১৮৭০ সালে তিনি চারু-কারুশিল্পের স্থপতি ফিলিপ ওয়েবকে সারির হোমবারি সেইন্ট মেরীতে অবস্থিত বোম্যানস হাউজ "জোলডওয়াইন্ডস" পুনর্নির্মাণের জন্য নিযুক্ত করেন । এটি ১৮৭৪ সালে সম্পন্ন হয়েছিল। 
১৮৮৪ সালে, রাণী ভিক্টোরিয়া তাঁকে একজন ব্যারনেট বানান। ১৮৯২ সালের ২৯শে মার্চ তিনি জোলডওয়াইন্ডসে মারা যান এবং তাঁকে হোমবারি সেইন্ট মেরীর পার্শ্ববর্তী গির্জার সমাধিক্ষেত্রে সমাধিস্থ করা হয়। পিকাডিলির সেইন্ট জেমসের চার্চে তাঁর স্মরণে একটি স্মৃতিস্তম্ভ রয়েছে। 
১৮৪২ সালের ২৮ ডিসেম্বর, তিনি লিচেস্টারের টমাস পেজেটের পঞ্চম কন্যা হ্যারিয়েটকে বিয়ে করেন, যাঁর সাথে তাঁর সাতটি সন্তান জন্ম গ্রহণ করে। তাঁর স্ত্রী ১৯০০ সালের ২৫ অক্টোবর জোলডওয়াইন্ডসে মারা যান। তাঁর বড় ছেলে স্যার পেজেট বোম্যান উত্তরাধীকারসূত্রে তাঁর পদবি অর্জন করেন।
আম্বিলিকাল তল

নাভির মধ্য দিয়ে যাওয়া অনুপ্রস্থ তলটি হচ্ছে আম্বিলিকাল তল।
এটি মধ্য-অনুপ্রস্থ তলের অবস্থানের সদৃশ, যা কোমরের মধ্য দিয়ে যাওয়া অনুপ্রস্থ তল, যা দেহকে মোটামুটিভাবে দুটি খণ্য়ডে বিভক্ত করেঃ উপরের দিকে ধড়, বাহু ও মাথা, এবং নিচের দিকে শ্রোণী ও পা (বাহুদুটি লম্বালম্বিভাবে ছড়িয়ে রাখলে হাত সহ)। ছবিতে এই তলটাই দেখা যাচ্ছে।
১১নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১১ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১১ নং ওয়ার্ড ছিল। ওয়ার্ড নং ১১ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন দেওয়ান আবদুল মান্নান।
ওয়ার্ড নং ১১ ঢাকা মহানগরের কল্যানপুর, পাইকপাড়া, মধ্য পাইকপাড়া, দারুস সালাম রোড (আংশিক) এলাকা নিয়ে গঠিত। এর আয়তন ১.১৩ বর্গকিলোমিটার।
১০নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১০ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১০ নং ওয়ার্ড ছিল। ওয়ার্ড নং ১০ ঢাকা মহানগরের দারুসসালাম থানায় 
অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন আবু তাহের।
ওয়ার্ড নং ১০ ঢাকা মহানগরের মাজার রোড, মিরপুর রোড (আংশিক), ১ম কলোনী ২য় কলোনী, ৩য় কলোনী, দারুস সালাম এলাকা, গৈদারটেক, লালকুঠী, বাতেন নগর আবাসিক এলাকা এলাকা নিয়ে গঠিত। এর আয়তন ১.৬৬ বর্গকিলোমিটার।
৯নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৯ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৯ নং ওয়ার্ড ছিল। ওয়ার্ড নং ৯ ঢাকা মহানগরের দারুস সালাম থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন মুজিব সারোয়ার মাসুম।
ওয়ার্ড নং ৯ ঢাকা মহানগরের গোলারটেক, ছোট দয়িাবাড়ী, বড় দয়িাবাড়ী, জহুরাবাদ, আনন্দনগর, কোটবাড়ী, চারআনী পাড়া, বারআনীপাড়া, বাগবাড়ী, হরিরামপূর, কড় বাজার, জাহানাবাদ, ঋশিপাড়া, র্বধন বাড়ী, গাবতলী বাস টার্মিনাল, গাবতলী পশুর হাট, সুইপার কলোনী, গাবতলী (আমিন বাজার) পাইকারী কাঁচা বাজার এলাকা নিয়ে গঠিত। এর আয়তন ১.৬১ বর্গকিলোমিটার।
শ্যাম্পেন (রং)

শ্যাম্পেন হলো একটি রঙ বিশেষ যা কিছুটা অতি ফ্যাকাশে সাদাটে হলুদাভ-কমলা ঘরানার রঙ। বেজেরাঙা রঙটিও এর খুব কাছাকাছি। শ্যাম্পেন রঙের নামটি শ্যাম্পেন নামক একপ্রকার সুরা বা পানীয়জলের নাম থেকে এসেছে।
ইংরেজিতে রঙের নাম হিসেবে শ্যাম্পেন শব্দটির রেকর্ডকৃত প্রথম ব্যবহার হয় ১৯১৫ খ্রিস্টাব্দে।
ডানপাশে বা উপরে প্রদর্শিত রঙটি হলো মাঝারি শ্যাম্পেন'।
প্রদর্শিত শ্যাম্পেন রঙের এই মাঝারি আভাটি "শ্যাম্পেন" নামে অন্তর্ভুক্ত রয়েছে "ডিকশনারি অভ কালার নেমস" (১৯৫৫) গ্রন্থে, বইটিতে এর ভুক্তিসংখ্যা #৮৯।
ডানপাশে বা উপরে প্রদর্শিত রঙটি হলো গূঢ় শ্যাম্পেন বা ডীপ শ্যাম্পেন।
প্রদর্শিত শ্যাম্পেন রঙের এই গূঢ় আভাটি "শ্যাম্পেন" নামে অন্তর্ভুক্ত রয়েছে "ডিকশনারি অভ কালার নেমস" (১৯৫৫) গ্রন্থে, বইটিতে এর ভুক্তিসংখ্যা #৭৩।
ডানপাশে বা উপরে প্রদর্শিত রঙটি হলো কালচে শ্যাম্পেন বা ডার্ক শ্যাম্পেন।
প্রদর্শিত শ্যাম্পেন রঙের এই কালচে আভাটি "শ্যাম্পেন" নামে অন্তর্ভুক্ত রয়েছে "'আইএসসিসি-এনবিএস ডিকশনারি অভ কালার নেম‌্সে" (১৯৫৫), যেখানে এর ভুক্তিসংখ্যা #৯০।
৩৬নং ওয়ার্ড, ঢাকা উত্তর সিটি কর্পোরেশন

৩৬নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৫৫ নং ওয়ার্ড ছিল। ওয়ার্ড নং ৩৬ ঢাকা মহানগরের হাতিরঝিল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন তৈমুর রেজা।
ওয়ার্ড নং ৩৬ ঢাকা মহানগরের মিরেরটেক, মিরবাগ, মধুবাগ, উত্তর নয়াটোলা ২য় ভাগ, পূর্ব নয়াটোলা, দক্ষিণ নয়াটোলা, মগবাজার ওয়ারলেস কলোনী এলাকা নিয়ে গঠিত। এর আয়তন ০.৭৬৯ বর্গকিলোমিটার।